
Д О К Л А Д

от контролна проверка по прилагане на екологичното законодателство


Обект: ПСОВ на гр. Монтана с оператор „В и К”ООД, гр .Монтана.
Дата на извършване на проверката: 26.11.2020 г.
Място на извършване на проверката: гр. Монтана, ПИ с идентификатор 48489.3.526 по КК на гр. Монтана.
Проверени компоненти и фактори на околната среда:
· Води
· Отпадъци
· Почви
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и и подзаконовите му нормативни актове. 
· Закон за почвите (ЗП) и Наредба за реда и начина за оползотворяване на утайки от пречистването на отпадъчни води, чрез употребата им в земеделието.
· Закон за управление на отпадъците (ЗУО) и подзаконовите му нормативни актове. 
Извършени дейности:
За датата на проверката, операторът е уведомен с писмо на РИОСВ – Монтана с приложена Заповед №РД-296/24.11.2020 г. на директора на РИОСВ – Монтана за извършване на комплексна проверка на място на обект: ПСОВ на гр. Монтана с оператор „В и К“ ООД, гр. Монтана.
На 26.11.2020 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед №РД-296/24.11.2020 г. на директора на РИОСВ – Монтана се извърши проверка на обекта и беше съставен Констативен протокол №КПКД-52/26.11.2020 г.
Проверени са:
· Съоръжения и инсталации на площадката на ПСОВ
· Документи и данни, свързани със законовите и подзаконови нормативни актове по околна среда.
Констативна част:
Основната дейност на ПСОВ на гр. Монтана е пречистване на смесен поток от битово – фекални и  промишлени отпадъчни и дъждовни води от експлоатацията на канализационната система на гр. Монтана. Процесът на третиране на отпадъчните води от канализационната система е разделен на следните етапи - механично пречистане (решетки, пясъко задържател, мазниноуловител); биологично пречистване (в биобасейни); третично стъпало за отстраняване на фосфора; стъпало за третиране на утайките.
1. Компонент „Води”
Община Монтана е титуляр на издадено от БДДР – Плевен Разрешително за ползване на воден обект за заустване на пречистени в ПСОВ смесен поток отпадъчни води от в р. Огоста за експлоатацията на Канализационната система на град Монтана, актуално към момента на проверката. Оператор на ПСОВ – Монтана е дружеството „ВиК“ ООД, гр. Монтана. В момента на проверката съоръженията на ПСОВ – Монтана работят в нормален технологичен режим. При проверката се установи, че целостта на пломбата на вход ПСОВ, поставена от РИОСВ – Монтана, не е нарушена. Съгласно разписаните в разрешителното условия операторът осъществява собствен мониторинг на отпадъчните води по съответните показатели и с изискуемата честота. Пробовземането и анализите на водните проби се извършват от акредитирана лаборатория, като протоколите от изпитване се представят в РИОСВ – Монтана в срока, определен в разрешителното. Резултатите от изпитванията, отразени в протоколите, не превишават заложените в разрешителното за всеки показател индивидуални емисионни ограничения. До пунктът за собствен мониторинг е осигурен безопасен и постоянен достъп до него. Спазен е срока за представяне на доклада за изпълнение на условията в разрешителното за 2019 г. 
2. Компонент „Почви”
Образуваните утайки от пречистването на отпадъчните води се депонират на РДО – Монтана съгласно сключен договор между „В и К” ООД, гр .Монтана и РДБО – Монтана Утайките са неопасни отпадъци, годни за използване при рекултивация на нарушени, увредени или слабопродуктивни терени.
3. Фактор „Отпадъци”
„В и К” ООД, гр. Монтана притежава издадени от РИОСВ – Монтана безсрочен Регистрационен документ (РД) за дейност по предварителна обработка на утайка от пречистване на отпадъчните води  и РД за дейност по събиране и транспортиране.  
Предварителна обработка на утайката чрез кондициониране и сушене се извършва съгласно условието, заложено в РД за дейност по предварителна обработка на утайката от пречистване на отпадъчните води. Образуваните от дейността на ПСОВ - Монтана отпадъци се съхраняват разделно по видове на обозначени и обособени като самостоятелни плошадки с трайна настилка в контейнери тип „Бобър”. Отпадъците се предават за обезвреждане чрез депониране на „РДО-Монтана” ЕООД въз основа на актуален договор, представен по време на проверката. В договора са упоменати кодове и наименованието на отпадъците.  
Води се необходимата отчетност на количествата образувани, третирани и предадени отпадъци в заверени от РИОСВ – Монтана отчетни книги за отпадъците. Има записи минимум веднъж месечно. Отбелязано е през кой календарен месец не са образувани отпадъци, като са записани нулеви количества. Годишните отчети за отпадъците за 2019 г. са изпратени в срок в ИАОС.
Заключение:
	Оператора изпълнява задължения си, които има в съответствие с екологичното законодателство по фактор „Отпадъци” и компоненти „Почви” и „Води“.
От извършената проверката няма дадени предписания.
Приоритети за последваща контролна дейност:
· Законосъобразно управление на отпадъците.
· Законосъобразно управление на водите.
· Законосъобразно управление на почвите.

